Diari Oficial de la Generalitat Valenciana


Sumari del DOGV 9695, del 02-10-2023 (2023/9852)

RESOLUCIÓ de 23 d'agost de 2023, de la Direcció General de Patrimoni, de terminació de l'expedient i declaració de la improcedència de declarar hereua a la Generalitat Valenciana respecte de l'herència de María Julia Martín Cardo. ABI 343/2019.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9695

Data del DOGV
:   02-10-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/9852


Data del document
:   23-08-2023

Organisme emissor


Tipus de document
:   Resolució

Descriptors 

:   * Conselleria de Hacienda, Economía y Administración Pública
    * Conselleria d'Hisenda, Economia i Administració Pública

RESOLUCIÓ de 23 d'agost de 2023, de la Direcció General de Patrimoni, de terminació de l'expedient i declaració de la improcedència de declarar hereua a la Generalitat Valenciana respecte de l'herència de María Julia Martín Cardo. ABI 343/2019. [2023/9852]  
Núm. d'expedient: ABI 343/2019.  
Causant: María Julia Martín Cardo. DNI: \*\*\*\*210\*\*  
Lloc i data de defunció: Serra (València), 8 de juliol de 2016.  
Últim domicili: València, carrer Nador, 12, 2, 3a.  
  
Antecedents de fet  
La Conselleria d'Hisenda, Economia i Administració Pública ha tingut coneixement per denúncia de María Luisa Galán López, de la defunció el 8 de juliol de 2016, de María Julia Martín Cardo.  
En la documentació adjunta, consta que va atorgar testament. Consultat aquest, la cridada a heretar és la mare, que va morir el 12 de febrer de 1979, per la qual cosa no arriba a adquirir drets hereditaris.  
Igualment, s'adjunta certificat d'empadronament de la causant a l'Ajuntament de València.  
No constant l'existència de més persones amb dret a heretar, amb data 8 de juliol de 2020, la directora general de Sector Públic i Patrimoni va signar resolució d'incoació de l'expedient de declaració administrativa d'hereus abintestats, que es va publicar en el Diari Oficial de la Generalitat Valenciana de 21 de juliol de 2020 i es va exposar en el tauler d'edictes de l'Ajuntament de València del 28 de juliol al 31 d'agost de 2020 i a l'Ajuntament de Serra, del 7 d'agost al 7 de setembre de 2020.  
Amb data 27 de juliol de 2021, es remet a l'Advocacia General de la Generalitat proposta de resolució de la Direcció General del Sector Públic i Patrimoni de terminació de l'expedient de declaració administrativa d'herència intestada i acceptació de l'herència de Maria Julia Martín Cardo per la Generalitat, en els termes de l'article 6.1 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat.  
Amb data 27 de desembre de 2021, l'Advocacia General de la Generalitat emet informe que la seua consideració jurídica tercera, estableix que, si bé s'ha seguit la tramitació prevista en el decret a dalt esmentat, l'article 6.1 estableix que el termini màxim per a la resolució del procediment serà d'un any, tenint en compte que l'acord d'incoació és de data 8 de juliol de 2020, ha transcorregut el termini fixat pel que el procediment ha caducat.  
Amb data 24 de gener de 2022, se signa per la directora general de Sector Públic i Patrimoni la resolució de caducitat del procediment.  
No coneixent-se l'existència de persones amb millor dret a heretar, es va preparar el nou acord d'incoació; no obstant això, amb data 22 de març del 2022, es rep documentació d'hereus amb millor dret, parents en quart grau de la causant.  
Requerits perquè completaren la documentació aportada, amb data 24 de juliol de 2023, es rep la totalitat d'aquesta, i queda acreditada aquesta condició.  
  
Fonaments de dret  
En compliment del que es disposa en l'article 71 Llei orgànica 5/1982, d'1 de juliol, d'Estatut d'Autonomia de la Comunitat Valenciana, en l'article 954 del Codi Civil, en l'article 43.3 de la Llei 14/2003, de 10 d'abril, de patrimoni de la Generalitat Valenciana, en l'article 6.2 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat i atenent el que estableixen els articles 20 i següents de la Llei 33/2003, de 3 de novembre, de patrimoni de les administracions públiques en la seua redacció donada per la Llei 15/2015, de 2 de juliol, de jurisdicció voluntària, procedeix la terminació de l'expedient per a la declaració d'hereus abintestat a favor de la Generalitat respecte d'aquesta herència.  
  
Així, en l'exercici de les competències que m'atribueix la normativa aplicable, i basant-me en el que disposa l'article 84 de la Llei 39/2015, d'1 de novembre, del procediment administratiu comú de les administracions públiques, resolc:  
  
Primer  
Declarar acabat l'expedient administratiu d'herència intestada així com la improcedència de declaració a la Generalitat Valenciana com a hereua de María Julia Martín Cardo, en els termes de l'article 6.2 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, davant l'existència de persones amb millor dret a heretar; i no és necessari informe de l'Advocacia de la Generalitat davant l'evidència dels fets.  
  
Segon  
Publicar la present resolució en el Diari Oficial de la Generalitat Valenciana i en la pàgina web d'aquesta conselleria.  
  
Tercer  
Notificar la present resolució a les persones amb dret a heretar.  
  
  
Contra la present resolució, que no posa fi a la via administrativa, i de conformitat amb el que s'estableix en la Llei 39/2015, d'1 d'octubre, del procediment administratiu comú de les administracions públiques, i en la Llei 29/1998, de 13 de juliol, reguladora de la jurisdicció contenciosa administrativa, es podrà interposar un recurs d'alçada davant la Secretaria Autonòmica de Finançament, en el termini d'un mes a comptar des de l'endemà de la recepció d'aquesta notificació.  
  
Si transcorren tres mesos des de l'endemà de la interposició del recurs d'alçada sense que haja sigut resolt, podrà entendre's que ha sigut desestimat i es podrà interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de sis mesos.  
Tot això sense perjudici que puga exercitar-se qualsevol altre recurs o acció que s'estime procedent.  
  
València, 23 d'agost de 2023.- El director general de Patrimoni: Antonio Joaquín Woodward Poch.